《临海净土院》
宋代·周弁

一径森森入翠微，翠微深处见禅扉。倚云殿阁光相照，蔽日松杉碧四围。

竹引涧泉寒绕屋，雨蒸山霭润侵衣。十年游宦今重到，景物依前旧识稀。

作者简介：周弁，字君仪，宁海（今属浙江）人。仁宗嘉祐六年（一○六一）进士。终宣教郎、知青阳县，追赠少师。有《周少师集》二十卷，已佚。事见《嘉定赤城志》卷三三。